Laut China Selatan

Laut Cina Selatan adalah sebuah samudera yang merupakan sebahagian daripada Lautan Pasifik, terbentang luas yang menghempas ombak betemu daratan yang merangkumi selatan tanah besar Cina(termasuk selat Taiwan, Hongkong dan juga Makau), pulau Taiwan, semenanjung asia tenggara (Vietnam dan pantai timur Malaysia), Kepulauan Riau, pulau Borneo, dan kepulauan Luzon merangkumi sekitar 3.500.000 km ².  Laut cina selatan berhubung dengan laut cina timur menerusi selat Taiwan, dengan laut filipina menerusi selat Luzon, laut Sulu melalui selat-selat yang mengililingi kepulauan Palawan (seperti selat Mindodro dan Balabac), selat Melaka menerusi selat Singapura dan laut Jawa menerusi selat Karimata dan Bangka. Bahagian laut cina selatan juga temasuk; teluk Thai, teluk Tonkin dan laut Natuna. 
Ia terletak di:

 Selatan Tanah Besar Cina (China) dan pulau Taiwan,
 Barat Filipina,
 Barat Laut Sabah (Malaysia), Sarawak (Malaysia) dan Brunei,
 Utara Indonesia,
 Timur Laut Semenanjung Tanah Melayu (Malaysia) dan Singapura, serta
 Timur Vietnam.

Beberapa buah kapal ternama telah tenggelam di sini. Antaranya, kapal perang British 'Prince of Wales' dan Repulse. Kapal laut China, Arab dan Belanda turut dikatakan tenggelam di sini dan sebahagian daripadanya masih berada di dasar laut.

Laut Cina Selatan semakin penting kerana menjadi laluan kapal laut dari negara China, Jepun , Korea dan Amerika ke Barat iaitu ke Timur Tengah , India , Asia Selatan dan Afrika. Tambahan pula, dengan adanya telaga-telaga / pelantar petroleum dan gas asli terutama di perairan Sarawak, Brunei dan Terengganu. Laut ini juga disifatkan sebagai laluan strategik bagi perdagangan dan perikanan.

Tuntutan wilayah 

Pulau Spratly yang terletak di sana menjadi kontroversi rebutan negara China, Vietnam, Malaysia , Brunei, dan Filipina. China telah membina pangkalan di sana. Begitu juga dengan Vietnam . Sementara Malaysia memajukan Pulau Layang-Layang sebagai lokasi pelancongan. Pulau Layang-layang sebahagian daripada Kepulauan Spratly.

Rujukan 

Laut China Selatan
Asia Tenggara Maritim
Laut di Malaysia
Laut di Filipina
Laut di Indonesia
Laut di China
Laut di Taiwan
Sempadan Malaysia–Vietnam